**KÖZÉTKEZTETÉS RENDJÉRŐL**

(A hatályos gyermekek védelméről szóló 1997. évi XXXI. törvény és a 328/2011. (XII.29.) sz. Kormányrendelet alapján)

**Általános tudnivalók**

A nevelési oktatási intézményekben a gyermekek és a tanulók étkeztetését a gyermekek védelméről szóló **1997. évi XXXI. törvény 18§-a (**a továbbiakban**: Gyvt.)** szabályozza.

**Természetbeni ellátásként** a gyermek életkorának megfelelő gyermekétkeztetést kell biztosítani a gyermeket gondozó szülő (törvényes képviselő) **kérelmére**, a Gyvt. szerint, ha a **szülő eltérően nem rendelkezik** az alábbiakban felsorolt étkezéseket kell biztosítani gyermeke, valamint a tanulók számára:

• **Étkezések száma az iskolában:**

A tanulók számára az iskolai tanítási napokon az iskolában **déli meleg főétkezést**, valamint **tízórai és uzsonna** formájában **két kisétkezést** kell biztosítani.

A gyermekintézményben – napközbeni ellátás keretében – biztosított étkeztetés térítési díjának megfizetésére az ellátást igénylő (szülő, más törvényes képviselő) köteles.

Intézményi étkeztetés keretében az étkezés kizárólag a hatályos, gyermekek védelméről szóló 1997. évi XXXI. törvény értelmében a tanítási napokon vehető igénybe.

A Gyvt. 146. §-a értelmében a gyermekétkeztetésért térítési díjat kell fizetni:

*a)* az ellátást igénybe vevő nagykorú jogosultnak,

*b)* az ellátást igénybe vevő gyermek esetén a szülői felügyeletet gyakorló szülő vagy más törvényes képviselőnek,

*c)* az ellátást igénybe vevő gondnokolt esetében a törvényes képviselőnek

továbbiakban együttesen kötelezettnek.

**Térítési díj megfizetése:**

**Csoportos banki beszedési megbízással**

A köznevelési intézményekben lehetőség van a térítési díj banki csoportos beszedési megbízás formájában történő teljesítésére, az adott hónap 10. napja után.

Aki a banki csoportos beszedést választja annak a megadott adatokkal megbízást kell adni a netbankon vagy a saját pénzintézetén keresztül.

Az erről kapott visszaigazolást a megadott email címre, vagy az intézmény gazdasági irodájába kell visszajuttatnia.

A megbízás csak akkor teljesíthető, ha a megadott határidőig a számlán elegendő összegű pénz áll rendelkezésre adott hónapban.

Kedvezményezett neve : **Szekszárd Megyei Jogú Város Önkormányzata**

Számlaszáma: **11746005-15416566**

Kedvezményezett azonosító**: A15733562T002** (Babits Ált. Isk.)\*

Kedvezményezett azonosító**: A15733562T004 (**Baka Ált. Isk.)\*

Kedvezményezett azonosító**: A15733562T003** (Dienes Ált. Isk.)\*

Kedvezményezett azonosító**: A15733562T004** (EGYMI Ált. Isk.)\*

Szerződő fél neve és címe**: a gyermek neve és címe**

Szerződő fél azonosítója a kedvezményezettnél: a **gyermek születési ideje pontok és szóköz nélkül** (pl:20110605)

\* **csak** a gyermek **saját intézményének azonosítóját** kell megadni

**Készpénzes befizetéssel**

Készpénzzel az adott köznevelési intézményben a honlapon a Közétkeztetés menü alatt közzétett befizetési időpontokban, rendkívüli helyzetekben (ideértve különösen a kormányzati, önkormányzati intézkedéseket, járványhelyzetet) az intézményi készpénzes befizetés az áthelyezhető. (jelenleg az SZMJV Polgármesteri Hivatalában).

Készpénzzel pótbefizetés biztosított – az aktuális étkezési időszak hátralévő napjaira. A pótbefizetési időszakot követően térítési díjat készpénzben nem áll módunkban beszedni.

A személyes gondoskodást nyújtó ellátások térítési díjáról szóló önkormányzati rendelet értelmében az **étkezési térítési díjat tárgyhót megelőzően kell** – az intézményekre vonatkozóan **meghirdetett befizetési napokon – megfizetni. Étkezni csak az étkezési térítési díj megfizetését követően lehet.**

*A gyermekétkeztetés esetében az ellátás igénybevétele az étkező ellátott vagy törvényes képviselője (a továbbiakban: kötelezett) kérelmére, a* ***térítési díj határidőre történő befizetésével, vagy ingyenes étkezésre jogosultak esetében az intézményekre vonatkozóan meghirdetett befizetési napokon személyesen, az erre rendszeresített formanyomtatvány kitöltésével biztosítható.***

A fent leírtakra való tekintettel amennyiben az ellátást igénylő (szülő, más törvényes képviselő) az intézményre vonatkozóan meghirdetett nap(ok)on vagy online nem rendeli meg az étkezést és nem fizeti be az étkezési térítési díjat, akkor az étkezés megrendelése az étkezési időszak kezdetétől szünetel – így adott étkezési időszakban az ellátott étkezési ellátásra nem jogosult – mindaddig, amíg a befizetés meg nem történik az adott étkezési időszak hátralévő napjaira.

A tárgynapra vonatkozó étkezés rendeléseket, módosításokat (lemondás) a Közétkeztető előző nap 9 óráig fogadja el, ezért, ha a meghirdetett pótbefizetési napon történik az étkezési térítési díj befizetése reggel 9 óráig, akkor a gyermek a befizetést követő naptól étkezhet adott hónap végéig, ezt követő befizetés esetén a fizetés utáni második naptól.

Távollét, betegség esetén **az étkezés lemondását azt** – kizárólag **telefonon,** a határidő figyelembevételével lehet lemondani. **Tárgynapot megelőző munkanap 9 óráig lehet lemondani a következő napi rendelést (pl. pénteken 9 óráig kell leadni a hétfői rendelés lemondását).** A határidőt követően érkező módosításokat nem áll módunkban elfogadni.

**Az étkező hiányzása nem vonja maga után automatikusan az étkezés lemondását.** Az időben lemondott adagok térítési díjai túlfizetésként fognak megjelenni az étkezőnél és a következő befizetésnél a befizetés összegébe beszámítódik.

Az intézményvezető által kijelölt tanítás nélküli munkanapokra, intézményi szünetekre vagy pl. az osztálykirándulás napjaira stb. az intézmény felelőssége gondoskodni az étkezés lemondásáról.

**Szekszárd Megyei Jogú Város Önkormányzata minden hónap elején kimutatást készít a hátralékokról, ez alapján értesítést küld az érintett szülőnek a pótbefizetés lehetőségéről.**

Amennyiben a pótbefizetés nem történik meg, a szülő tértivevényes küldemény formájában felszólítást kap a fizetési kötelezettség 15 napon belül történő teljesítésére vonatkozóan, melyben az Önkormányzat tájékoztatja a szülőt arról, hogy a határidő eredménytelen eltelte esetén fizetési meghagyás kibocsátását kezdeményezi, valamint arról, hogy Szekszárd Megyei Jogú Város Jegyzője – a Humánszolgáltató Központ Családsegítő és Gyermekjóléti Központja véleményének kikérését követően – felfüggesztheti az ellátást.

A felszólítással egyidejűleg, a gyermek veszélyeztetettségének megelőzése és megszüntetése érdekében – a gyermekek védelméről és a gyámügyi igazgatásról szóló 1997. évi XXXI. törvény 17. § (1) bekezdés p) pontja alapján – a Jegyző, a Szociális Osztály útján jelzéssel él a Családsegítő és Gyermekjóléti Központja felé, a szükséges intézkedések megtétele céljából.